Lockheed Martin F-22 Raptor

Lockheed Martin F-22 Raptor (eesti keeles 'röövlind') on üheistmeline, kahe reaktiivmootoriga peitetehnoloogiatel põhinev viienda põlvkonna taktikaline hävituslennuk. Loodud Ameerika Ühendriikide õhuväe (USAF) jaoks. F-22 hakati arendama mõned aastad peale külma sõja lõppu. Selle väljatöötamisel kasutati oma aja kõige uudsemaid tehnoloogiaid ja materjale. Esmalend toimus 7. septembril 1997. F-22 peamine arendaja oli Lockheed Martin. Programmi partner Boeing tegeles tiiva, kütusepaagi ja lennuomaduste arendusega ning piloodi maapealse treeningusüsteemi loomisega. Lennuki algne tähistus oli YF-22 ja F/A-22. Pärast tellimuste saamist Ameerika Ühendriikide õhuväelt, võeti lennuk tegevteenistusse 2005. aasta detsembris, saades uue tähistuse F-22A. Vaatamata viivitustele lennuki valmimisel ja üha suurenevale maksumusele kinnitas Ameerika Ühendriikide õhuväe juhtkond, et F-22 Raptori projekt on riigile oluline ning see tuleb ellu viia. Ettevõte Lockheed Martin kinnitas, et lennuki F-22 peitetehnoloogia, kiirus, relvastus ja juhitavus teevad sellest maailma parima hävituslennuki. Algne tellimus Ameerika Ühendriikide õhuväelt oli 750 F-22 tüüpi lennukit, kuid valmis tehti kõigest 187. 2009. aasta aprillis peatas USA kaitseminister ajutiselt Raptori arendamise, põhjendades: "Raha, mis me lennukile kulutame, on meeletu, ja kuigi mõistame, et tegu võib olla meie riigile väga vajaliku sõjalennukiga, on see (F-22) liiga kallis ning neid on meil praegu juba piisaval hulgal." Selle hävituslennuki ühe lennutunni maksumus on umbes 85 000 USA dollarit (sisaldab hooldust, kütust ja muid kulusid). F-22 Raptori arendamine lõpetati 2009. aastal ning asemele võeti odavam ning mitmekülgsem F-35. F-22 Raptori programm lõpetati 2011. aastal. 2022. aasta augusti seisuga on relvastuses 183 Raptorit. Üks F-22 maksab koos relvastusega umbes 189 miljonit USA dollarit (~147 000 000 eurot). Meeskond: 1 Pikkus: 18,92 m Tiivaulatus: 13,56 m Kõrgus: 5,08 m Tiibade pindala: 78,04 m2 Tühimass: 19 700 kg Täismass: 29 410 kg Maksimaalne stardikaal: 38 000 kg Kütusepaakide maht: 8200 kg (sisemised), või 12 000 kg koos kahe 600 gallonise lisapaagiga Mootorid: 2 × Pratt & Whitney F119-PW-100 turbofan tüüpi reaktiivmootorid, millest kumbki suudab toota seesmiselt 26 000 lbf (116 kN) tõukejõudu, 35 000 lbf (156 kN) koos järelpõletiga Tippkiirus: Mach 2,25, 2414 km/h õhus Mach 1,21, 800 sõlme (1482 km/h) merepinnal Mach 1,82, 1963 km/h supercruise õhus Lennuulatus: 1800 miili, 3000 km (ilma lisatud kütusepaakideta) Maksimaalne lennukõrgus: 65 000 ft (20 000 m) Maksimaalne g jõud: +9,0/−3,0 Lubatud tiivakaal: 377 kg/m2 Kaalu/võimsuse suhe: 1,08 (1,25 koos relvastusega ning 50% kütusega) Kuulipildujad: 1 × 20 mm M61A2 Vulcan kuulipilduja, 480 titaanist kuuli (laskekiirus ~6000 lasku minutis) Sisemised raketipesad: Õhk-õhk raketid: 6 x AIM-120C/D AMRAAM 2 × AIM-9 Sidewinder Õhk-maa raketid: 2 × 450 kg JDAM või 8 × 110 kg GBU-39 Väiksediameetrilised pommid 2 × AIM-120 AMRAAM 2 × AIM-9 Sidewinder Väline lisaraskerelvastus: 4 × tiivaalused lisakinnitused, igaüks võimeline kandma 2270 kg pomme või 2270 kg lisakütusepaake 4 x AIM-120 AMRAAM  F-22 Raptor – pildid, videod ja helifailid Wikimedia Commonsis Hävitaja F-22 Raptor: imelennuk, millega tutvub juba Poola, ootame ka Ämarisse, Delfi, 2. september 2015 Paige Skinner. U.S. Air Force F-22 Raptors deter aggression over Baltic skies. Air Combat Command, 8. mai 2023